sagorsarker/bangla-wikipedia huggingface dataset:
ইউহাপ্লোর্সিস ক্যালিফোর্নিয়েন্সিস

ইউহাপ্লোর্সিস ক্যালিফোর্নিয়েন্সিস নামক ফ্লুক কৃমি হচ্ছে একধরনের সংক্রামক প্যারাসাইট যা উত্তর ক্যালিফোর্নিয়ার জলাভূমিতে বাস করে। এটি ৩টি পোষক যথাঃ সমুদ্রতটের পাখি, শৃঙ্গ শামুক, এবং কিলফিসে বসবাস করে। বেশিরভাগ প্যারাসাইটের মতই "ই. ক্যালিফোর্নিয়েন্সিস" পোষকের আচরণকে এমনভাবে প্রভাবিত করে যাতে পোষক সেই প্যারাসাইটকে পরবর্তী পোষকে স্থানান্তরে বাধ্য হয়।
প্যারাসাইটের ডিম সমুদ্রতটের পাখির বিষ্ঠায় মুক্ত হয়। শৃঙ্গ শামুক (হর্ন স্নেইল) এই বিষ্ঠাকে খাদ্য হিসেবে গ্রহণ করে। খাদ্য হিসেবে এই প্যারাসাইটকে গ্রহণ করার পর এই শৃঙ্গ শামুক অনুর্বর (অর্থাৎ প্রজননক্ষমহীন হয়ে পরা) হয়ে যায়। সদ্যো ডিম থেকে বের হওয়া লার্ভা শামুকের পরিপাক গ্রন্থিতে অবস্থান নেয়। সেখানে কয়েক প্রজন্ম ধরে নিজেরা অযৌন প্রজননের মাধ্যমে নিজেদের ক্লোন করে, তাদের সংখ্যা বৃদ্ধি করে। ক্লোনের মাধ্যমে উৎপন্ন হওয়া এই সদ্যোজাত প্যারাসাইটগুলোকে রেডিয়ে বলা হয়। যা শামুককে আক্রমণ করতে থাকে। এরপর রেডিয়ে তার পরবর্তী ধাপ শুরু করে। তখন তাদেরকে সারক্যারিয়ে (cercariae) (ট্রেমাটোডা শ্রেণির লার্ভা, যাদের লেজের মত উপাঙ্গ থাকে) বলা হয়, এরা পানিতে সাতার কাটতে সক্ষম। প্রতিদিন হাজার হাজার সারক্যারিয়ে একটি মাত্র শামুক থেকে বেরিয়ে আসতে থাকে এবং বের হয়ে পরবর্তী পোষক কিল্লিফিশ যে স্থানে আছে, সেদিকে ছুটতে থাকে। এক্ষেত্রে পরিবেশকে তারা ক্লু বা সুত্র হিসেবে ব্যবহার করে।
তারা পরবর্তী পোষক কিল্লিফিশের চামড়ায় ছিদ্র করে তার অভ্যন্তরে প্রবেশ করে। প্রবেশ করার সময়, এই প্যারাসাইটগুলো তাদের লেজ হারায়। চোষক ব্যবহার করে অনেকটা হামাগুড়ি দিয়ে শরীর থেকে তারা মাছের মস্তিষ্কে পৌছে যায়। এই প্যারাসাইট মস্তিষ্কে কার্পেটে মত একটি স্তর তৈরী করে। কেভিন ডি. ল্যাফার্টির মতে যেসব কিলফিস এই প্যারাসাইট দ্বারা আক্রান্ত হয়, তারা অনাক্রান্ত কিলফিসের তুলনায় চারগুণ বেশি পানির উপরিভাগে অবস্থান করে। মাঝে মাঝে এমনভাবে পল্টি খায় যেন তাদের রুপালী পেট আলোতে ঝিলিক মারে অনিয়ন্ত্রিত ভাবে নিজের শরীরকে একপাশ থেকে অন্যপাশে নিয়ে ছুটতে থাকে। এই সমস্ত কারণে শিকারী পাখির চোখে প্যারাসাইটে আক্রান্ত কিল ফিস চোখে বেশি পরে, এবং এজাতীয় কিল্লিফিস প্যারাসাইট অনাক্রান্ত কিল্লিফিসের তুলনায় ৩০ গুণ বেশি শিকারী পাখির খাদ্যে পরিণত হয়। একবার সেই মাছ খাওয়ার পরে মাছে অবস্থিত প্যারাসাইট পাখির অন্ত্রে বসবাস করতে শুরু করে এবং পাখির বিষ্ঠাতে ডিম উৎপন্ন করে। পাখি জলাশয়ে সেই মলত্যাগ করে এবং এভাবেই প্যারাসাইটটির জীবনচক্র চলতে থাকে।
আর্মান্ড কুরিসের মতে এইসব প্যারাসাইট পাখি বহন করলেও পাখির পক্ষে খাদ্য পাওয়া সহজ হয়ে যায়। যার ফলে বুঝা যায়, এই জাতীয় প্যারাসাইট উপকূল এলাকার পাখিদের জন্য আশীর্বাদস্বরুপ। অর্থাৎ, এই জাতীয় প্যারাসাইট বাস্তুসংস্থানে গুরুত্বপূর্ণ ভূমিকা রাখে।
ল্যাফার্টি শামুকের উপর একটি গবেষণা করেন। তার গবেষণার মুল বিষয়বস্তু ছিল। একটি পরিবেশে যদি এই প্যারাসাইট দ্বারা অনাক্রান্ত শামুক থাকে, তাহলে সেই পরিবেশের শামুকের সংখ্যায় কী ধরনের প্রভাব পরে। তিনি দেখেন শামুক প্রচুর সংখ্যক ডিম পারে এবং তাদের জনসংখ্যা খুব দ্রুত বৃদ্ধি পায়। "Euhaplorchis californiensis" প্যারাসাইট না থাকলে শামুকের সংখ্যা প্রায় দ্বিগুণ হয়ে যায়।
প্রসবকালীন ব্যথা

প্রসবকালীন ব্যথা একজন প্রসূতির জন্য তীব্র যন্ত্রণাময় একটি অভিজ্ঞতা কেননা মানব শিশু প্রসূতির যোনীপথে ভূমিষ্ঠ হয়ে থাকে এবং এর ফলে যোনীপথের যে সাময়িক প্রসারণ ঘটে তা স্নায়ুতন্ত্রের ওপর প্রচণ্ড চাপ সৃষ্টি করে। অপ্রশস্ত যোনীপথের ক্ষেত্রে ব্যথার মাত্রা তীব্রতর হয়ে থাকে এবং যোনীপথ ছিঁড়ে যেতে পারে। এ সময় ডাক্তার, ধাত্রী ও সেবিকারা যৌথভাবে প্রসূতির ব্যথানাশের জন্য নানাভাবে চেষ্টা করে থাকেন। প্রসূতির সার্বিক অবস্থা বিবেচনা করে এ ধরনের ক্ষেত্রে পূর্বপ্রস্তুতি নেয়া হয়ে থাকে।
প্রকৃতপক্ষে, সকল মহিলারা চিন্তিত থাকেন উনারা কীভাবে প্রসব এবং প্রসবের ব্যথা মোকাবিলা করবেন। সন্তানের জন্ম প্রতিটি মহিলার জন্য ভিন্ন এবং জন্ম ও প্রসবের সময় যে পরিমাণ ব্যথার অভিজ্ঞতা হয়ে থাকে তা অন্যের পক্ষে অচিন্তনীয়।
স্বায়ুতন্ত্রে অস্বাভাবিকতা না থাকলে প্রসববেদনা অনিবার্য। সন্তান প্রসবকালে নানা কারণে ব্যথার উদ্ভব হয়ে থাকে। একজন মহিলা সন্তান প্রসবের সময় যে মাত্রার প্রসববেদনা অনুভব করেন তা নির্ভর করে উনার সন্তানের আকার এবং জরায়ূ অভ্যন্তরে অবস্থান, তার নিম্নদেশের আকার, তার আবেগ, সংকোচনের শক্তি এবং সর্বোপরি তার দৃষ্টিভঙ্গির উপর। চাপা উত্তেজনা প্রসববেদনার সময় ব্যথা বৃদ্ধি করে।
প্রসববেদনা নিয়ন্ত্রণে রাখার জন্য ডাক্তার ও ধাত্রীরা নানা ধরনের ব্যবস্থা গ্রহণ করে থাকেন। এর মধ্যে বেদনানাশক ঔষধের প্রয়োগ অন্যতম। তবে ঔষধের পরিবর্তে নানা পদ্ধতি প্রয়োগে প্রসববেদনা সহনীয় পর্যায়ে রাখার চেষ্টা করা হয়।
আলাসে জেলা

দি আলাসে জেলা (আলাহ সে) আফগানিস্তানের কপিসা প্রদেশের পূর্ব অংশে অবস্থিত একটি জেলা। ভৌগোলিক অবস্থান অনুযায়ী জেলাটির দক্ষিণ ও পূর্ব অঞ্চলে টাগাব জেলা (কপিসা প্রদেশ), উত্তরে নেজরাব জেলা এবং পূর্ব দিকে লাঘমান প্রদেশের সীমানা ঘিরে রেখেছে। ২০১৫ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৮,৬৪২ জন এর মত। জেলাটির কেন্দ্রীয় শহরের নাম হচ্ছে আলাসে, যেটি দক্ষিণ-পশ্চিম অঞ্চলে অবস্থান করছে।
হেসা আওয়াল কোহিস্তান জেলা

হেসা আওয়াল কোহিস্তান জেলা আফগানিস্তানের কপিসা প্রদেশের বৃহত্তর কোহিন্থান জেলা থেকে নির্মিত একটি নতুন জেলা। জেলাটির রাজধানী শহরের নাম হচ্ছে কোহিস্তান। ২০১২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৬০,৩০০ জন এর মত, যার মধ্যে খেকে অধিকাংশই তাজিক সম্প্রদায়ের লোকজন বসবাস করে থাকে।
১৮৭৯ থেকে ১৮৮০ খ্রিষ্টাব্দের সময়কার কাবুলে ব্রিটিশ দখলদারির বিরুদ্ধে লড়াইয়ে সবচেয়ে শক্তিশালী ও সংগঠিত গোষ্ঠী ছিল কোহটিস্তানের তাজিক সম্প্রদায়।
প্রকৃতি (হিন্দু দর্শন)

প্রকৃতি (সংস্কৃত: प्रकृति) হলো "যেকোন কিছুর মূল বা প্রকৃত রূপ বা অবস্থা, মূল বা প্রাথমিক পদার্থ"। এটি হিন্দুধর্মের সাংখ্য দর্শন দ্বারা প্রণীত একটি মৌলিক ধারণা, যেখানে এটি পদার্থ বা প্রকৃতির উল্লেখ করে না, কিন্তু "সমস্ত জ্ঞানীয়, নৈতিক, মনস্তাত্ত্বিক, বাস্তবের আবেগগত, সংবেদনশীল এবং শারীরিক দিক, "চাপ দেওয়া" প্রকৃতির জ্ঞানীয়, মানসিক, মনস্তাত্ত্বিক ও সংবেদনশীল ক্রিয়াকলাপ।" প্রকৃতিতে তিনটি ভিন্ন স্বভাবজাত গুণ রয়েছে, যার ভারসাম্যের ফলে পর্যবেক্ষণযোগ্য সমস্ত ব্যাক্ত জগৎ সৃষ্টি হয়। সত্ত্ব, রজ ও তম হচ্ছে এই তিনটি গুণ। এই দর্শনে, জড় ও চৈতন্যের দিক দিয়ে প্রকৃতির বৈশিষ্ট পুরুষের বৈশিষ্টের বিপরীত। অন্যান্য ভারতীয় ধর্ম যেমন জৈন, এবং বৌদ্ধধর্মের গ্রন্থেও প্রকৃতি শব্দটি পাওয়া যায়।
মূল সংস্কৃত থেকে উদ্ভূত ভারতীয় ভাষায়, প্রকৃতি সকল জীবন রূপের মেয়েলি দিককে বোঝায় এবং বিশেষ করে একজন নারীকে প্রাকৃতির প্রতীক হিসেবে দেখা হয়। আদি পরশক্তিকে মূল প্রকৃতি (দিব্য নারী/দিব্য মাতা) হিসাবে বর্ণনা করা হয়েছে।
প্রকৃতি হচ্ছে বৈদিক যুগের ধারণা, যার অর্থ, "প্রথমে বা আগে, কোনোকিছুর মূল বা প্রাকৃতিক আকারের বা অবস্থার মূল বা প্রাথমিক পদার্থ তৈরি করা বা স্থাপন করা"। শব্দটি যাস্ক (প্রায় ৬০০ খ্রিষ্টপূর্বাব্দ) কর্তৃক নিরুক্তে এবং অসংখ্য হিন্দুগ্রন্থে পাওয়া যায়। এটি হিন্দু গ্রন্থে "প্রকৃতি, শরীর, ব্যাপার, বিষ্ময়কর মহাবিশ্ব" উল্লেখ করে।
ড্যান লাস্টহাউসের মতে,
সাংখ্য ও যোগ দার্শনিক সাহিত্যে, এটি পুরুষ এর সাথে বিপরীত এবং প্রকৃতি বলতে "বস্তুগত জগত, পদার্থ, শারীরিক ও মনস্তাত্ত্বিক চরিত্র, স্বভাব" কে বোঝায়। নুট জ্যাকবসেনের মতে, সাংখ্য দর্শনের দ্বৈতবাদী মতবাদে, "পুরুষ হল বিশুদ্ধ চেতনার নীতি, যখন প্রকৃতি হল জড় বস্তুর নীতি", যেখানে পুরুষ প্রতিটি জীবের চেতনার সাক্ষী, যখন প্রকৃতি পার্থিব।
হিন্দু সৃষ্টিতত্ত্বে, প্রকৃতি হচ্ছে অস্তিত্বের মেয়েলি দিক, প্রধান (ব্রহ্ম) এর ব্যক্তিগত ইচ্ছা ও শক্তি; শক্তিধর্মের সময়, দেবীকে ব্রহ্ম এবং প্রকৃতি উভয় হিসাবে উপস্থাপন করা হয়। সাংখ্য-যোগ গ্রন্থে, প্রকৃতি হল সেই শক্তি যা অভিজ্ঞতাগত মহাবিশ্বে বিবর্তন এবং পরিবর্তন নিয়ে আসে। ভগবদ্গীতায় এটিকে "প্রাথমিক উদ্দেশ্য শক্তি" হিসাবে বর্ণনা করা হয়েছে। সৃষ্টির সমস্ত ক্রিয়াকলাপের ভিত্তিতে এটি মহাবিশ্বের অপরিহার্য উপাদান।
প্রকৃতি হিন্দুগ্রন্থে মায়ার ধারণার সাথে ঘনিষ্ঠভাবে জড়িত।
জৈনধর্মে প্রকৃতি শব্দটি তার কর্ম তত্ত্বে ব্যবহৃত হয়, এবং "বস্তুর সেই রূপ যা আত্মার (জীব) পূর্ণতাকে আবৃত করে এবং তার মুক্তিকে বাধা দেয়" বলে বিবেচিত হয়।
সাংখ্য ও ভগবদ্গীতা অনুযায়ী প্রকৃতি তিনটি গুণের সমন্বয়ে গঠিত, যা সত্ত্ব (সৃষ্টি), রজঃ (স্থিতি) এবং তমঃ (ধ্বংসাত্বক) নামে পরিচিত। সত্ত্ব গুণে মঙ্গল, জ্যোতি ও সম্প্রীতির গুণাবলী রয়েছে। রজঃ গুণে শক্তি, গতি ও আবেগ ধারণার সাথে যুক্ত; যাতে এটি কীভাবে ব্যবহার করা হয় তার উপর নির্ভর করে এটি আত্মার বিবর্তনে সহায়ক বা বাধা সৃষ্টি করতে পারে। তমঃ সাধারণত জড়তা, অন্ধকার, বিনাশ, অসংবেদনশীলতার সাথে যুক্ত।
সাজঘর

সাজঘর ২০০৭ সালে মুক্তিপ্রাপ্ত একটি বাংলাদেশী বাংলা চলচ্চিত্র, এটি পরিচালনা করেন শাহ আলম কিরণ। নন্দিত কথা সাহিত্যিক হুমায়ুন আহমেদ এর রচিত সাজঘর গ্রন্থর কাহিনির উপর ভিক্তি করে চলচ্চিত্রটি নির্মিত হয়েছে। এতে শ্রেষ্ঠাংশে অভিনয় করেছেন মান্না, মৌসুমী, নিপুণ, কাজী হায়াত, দিঘী সহ আরও অনেকে। চলচ্চিত্রটি তিনটি বিভাগে জাতীয় চলচ্চিত্র পুরস্কার অর্জন করে।
সাজঘর চলচ্চিত্রের সঙ্গীত পরিচালনা করেছেন ইমন সাহা এবং গীত রচনা করেছেন শাহ আলম সরকার ও মুন্সি ওয়াদুদ।
মাইক রসনার

মাইক রসনার () হলেন যুক্তরাষ্ট্র ভিত্তিক উন্মুক্ত প্রবেশাধিকার এবং একাডেমিক জার্নাল প্রকাশনা সংস্কার কার্যে জড়িত একজন অধিবক্তা। তিনি ২০০৬ সালের ডিসেম্বর থেকে ২০১৩ সালের মে পর্যন্ত রকফেলার বিশ্ববিদ্যালয় প্রেসের পরিচালক ছিলেন।
রসনার অ্যাক্সেসটুরিসার্চ আন্দোলনের আয়োজকদের একজন।
তিনি উন্মুক্ত প্রবেশাধিকার নির্দেশনা আন্দোলনের একজন সমর্থক।
সরাইকেল্লা খরসওয়াঁ জেলা

সরাইকেল্লা খরসোয়া জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি জেলা৷ ৩০ এপ্রিল ২০০১ খ্রীষ্টাব্দে (১৬ই বৈশাখ ১৪০৮ বঙ্গাব্দ) পুর্বতন পশ্চিম সিংভূম জেলা খন্ডিত করে নতুন জেলাটি গঠিত হয়৷ জেলাটি ঝাড়খণ্ডের দক্ষিণ-পূর্ব(অগ্নিকোণে) অবস্থিত কোলহান বিভাগের অন্তর্গত৷ জেলাটির জেলাসদর সরাইকেলা শহরে অবস্থিত এবং সরাইকেল্লা মহকুমা ও চাণ্ডিল মহকুমা নিয়ে গঠিত৷
জেলাটি স্বাধীনতার পুর্বে দুটি রাজত্বে বিভক্ত ছিলো যথা সরাইকেল্লা ও খরসোয়া৷ খরসোয়া নামে উৎপত্তি না জানা গেলেও ওড়িয়া রাজাদের গড় সরাইকেল্লা নাম এসেছে শহরের চারদিকের উঁচু প্রাচীরের উপস্থিতি থেকে৷
জেলাটির উত্তরে ঝাড়খণ্ড রাজ্যের রাঁচি জেলা ও পশ্চিমবঙ্গ রাজ্যের পুরুলিয়া জেলা৷ জেলাটির উত্তর পূর্বে(ঈশান) পশ্চিমবঙ্গ রাজ্যের পুরুলিয়া জেলা৷ জেলাটির পূর্বে ঝাড়খণ্ড রাজ্যের পূর্ব সিংভূম জেলা৷ জেলাটির দক্ষিণ পূর্বে(অগ্নি) ঝাড়খণ্ড রাজ্যের পূর্ব সিংভূম জেলা৷ জেলাটির দক্ষিণে ওড়িশা রাজ্যের ময়ূরভঞ্জ জেলা৷ জেলাটির দক্ষিণ পশ্চিমে(নৈঋত) ঝাড়খণ্ড রাজ্যের পশ্চিম সিংভূম জেলা৷ জেলাটির পশ্চিমে ঝাড়খণ্ড রাজ্যের খুঁটি জেলা৷ জেলাটির উত্তর পশ্চিমে(বায়ু) ঝাড়খণ্ড রাজ্যের রাঁচি জেলা৷
জেলাটির আয়তন ২৬৫৭ বর্গ কিমি৷ রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷ জেলার আয়তনের অনুপাত ঝাড়খণ্ড রাজ্যের ৩.৩৩%৷
সরাইকেল্লা খরসওয়াঁ জেলাটি একটি বহুভাষিক ও বহুসাংস্কৃতিক জেলা ৷ প্রধান ব্যবহৃত ভাষাগুলি হলো - বাংলা, সাঁওতালি, হিন্দি; এছাড়াও ওড়িয়া, মুন্ডা, এবং হো ভাষা বহুল প্রচলিত৷
মোট জনসংখ্যা ৮৪৮৮৫০(২০০১ জনগণনা) ও ১০৬৫০৫৬(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ১৪তম৷ ঝাড়খণ্ড রাজ্যের ৩.২৩% লোক সরাইকেল্লা খরসোয়া(খরসওয়াঁ) জেলাতে বাস করেন৷
জেলার জনঘনত্ব ২০০১ সালে ৩১১ ছিলো এবং ২০১১ সালে তা বৃদ্ধি পেয়ে ৪০১ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২৫.৪৭% , যা ১৯৯১-২০১১ সালের ২১.১৫% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৫৬(সমগ্র) এবং শিশু(০-৬ বৎ) লিঙ্গানুপাত ৯৪৩৷
জেলাটির স্বাক্ষরতা হার ৫৪.৯০%(২০০১) তথা ৬৭.৭০%(২০১১)৷ পুরুষ স্বাক্ষরতার হার ৭০.৯৮%(২০০১) তথা ৭৯.০৩%(২০১১)৷ নারী স্বাক্ষরতার হার ৩৭.৯৬%(২০০১) তথা ৫৫.৮৮% (২০১১)৷ জেলাটিতে শিশুর অনুপাত সমগ্র জনসংখ্যার ১৪.৯৮%৷
সরাইকেলা জেলা দুটি রাজ্য ওডিশা ও পশ্চিমবঙ্গ জেলা সীমানা বণ্টন করে।
হেসা দুউম কোহিস্তান জেলা

হেসা দুউম কোহিস্থান জেলা আফগানিস্তানের কপিসা প্রদেশের দক্ষিণ অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে কেশেক্তান। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৯,৯০০ জন এর মত, যার মধ্যে অধিকাংশ তাজিক সম্প্রদায়ের। জেলাটি মূলত মিষ্টি তুন্তগাছ, আঙ্গুর, খেজুর এবং দারুচিনির জন্য বিখ্যাত।প্রায়শই লক্ষ্যে করা যায যে, শত শত দর্শণার্থী তাদের সপ্তাহান্তে কোহিস্তান নদীর পাশ্ববর্তী সুরবি হৃদে ঘুরতে যান।ইউএসএসআর এর বিরুদ্ধে যুদ্ধ চলাকালে কোহিস্তান ছিল মুজাহিদিনের অন্যতম প্রধান সদর দফতর। কোহিস্তান পারভান ও পাঞ্জশির প্রদেশের ক্রসরুটগুলিতে অবস্থিত। জামাল আঘা এই জেলার আরো একটি অন্যতম গ্রাম।
কোহ বন্দ জেলা

কোহবন্দ জেলা আফগানিস্তানের কপিসা প্রদেশের উত্তর-পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে পারভন প্রদেশ, পূর্বে নেজরাব জেলা এবং দক্ষিণে মাহমুদ রাকি জেলা। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ২০,৮০০ জন এর মত। জেলাটির কেন্দ্রীয় শহরের নাম হচ্ছে হাজিখে () যেটি জেলার পশ্চিম অংশে অবস্থান করছে। কোহবন্দিরা আদিবাসী পাশা নামক ভাষাতে কথা বলে থাকে যা এশিয়ার মধ্যে ৬৬% এর মত।
মাহমুদ রকি জেলা

মাহমুদ রকি জেলা (ফার্সি: ولسوالی محمود راقی) আফগানিস্তানের কপিসা প্রদেশের পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির দক্ষিণে পারভন প্রদেশ এবং এছাড়াও কপিসা প্রদেশের অন্যান্য জেলাগুলির সাথে সম্পৃক্ততা রয়েছে: যেমন: নেজরাব জেলা এবং পূর্বে উত্তর কোহিসন জেলা এবং দক্ষিণবঙ্গে তাগাব জেলা রয়েছে। জেলাটির কেন্দ্রীয় শহরের নাম হচ্ছে মাহমুদ রকি - যেটি প্রাদেশিক রাজধানী হিসেবে পরিচালিত হয়ে থাকে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৫৬,৮০০ জন এর মত।
নিজরব জেলা

নিজরব জেলা, (পশতু/ফার্সি: نجراب), এছাড়াও বলা হয়ে থাকে নিজরাউ, আফগানিস্তানের কপিসা প্রদেশের কেন্দ্রীয় অংশে অবস্থিত একটি জেলা। এটি কাবুল থেকে প্রায় ১২০ কিলোমিটার উত্তর-পূর্বে একটি উপত্যকায় অবস্থিত। ভৌগোলিক অবস্থান অনুযায়ী জেলাটির পশ্চিমে মাহমুদ রকি ও কোহ বন্দ জেলা, উত্তরে পারভন প্রদেশ, পূর্বে লাঘমান প্রদেশ ও আলাসে জেলা এবং দক্ষিণে তাগাব জেলার সীমানা ঘিরে রেখেছে। জেলাটি কেন্দ্রীয় অঞ্চলের নাম হচ্ছে নিজরব শহর, যেটি জেলার দক্ষিণ অংঞ্চলে অবস্থান করছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৯৯,৬০০ জন এর মত, যার ফলে এটি কপিসা প্রদেশের সবচেয়ে জনবহুল জেলা হিসেবে মর্যাদা লাভ করেছে।
নিজরব জেলার জনসংখ্যা বলতে পশতুন, তাজিক, পশাই এবং নুরিস্তানিদের নিয়ে গঠিত হয়েছে।
তাগাব জেলা (কপিসা)

তাগাব জেলা (from পশতু تګاب ولسوالۍ, "lone stream", ) আফগানিস্তানের কপিসা প্রদেশের পূর্ব অঞ্চলে অবস্থিত একটি জেলা।ভৌগোলিক অবস্থান অনুযায়ী জেলাটির পশ্চিমে পারভন প্রদেশ, মাহমুদ রকি এবং নিজরব জেলার এর সীমানা যেটি উত্তর-পূর্বে নেওলো নামে পরিচিত, পূর্বে আলাসে জেলা এবং দক্ষিণ-পূর্বের কাবুল প্রদেশ অবস্থিত। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৭১,৭০০ জন এর মত, যার মধ্যে অধিকাংশ পশতুন এবং পশাই সম্প্রদায়ের লোকজনের বসবাস। জেলাটির কেন্দ্রীয় শহরের নাম হচ্ছে তাগাব, যেটি জেলার পশ্চিম অংশে অবস্থান করছে।
ছাংশা

ছাংশা (, Changsha dialect: Tsanso) হচ্ছে হুনান প্রদেশের রাজধানী এবং সবথেকে জনবহুল নগরী যা গণপ্রজাতন্ত্রী চীনের দক্ষিণ দিককার মধ্যাঞ্চলে অবস্থিত। এটি এলাকা জুড়ে বিস্তৃত এবং উত্তরদিকে য়ুয়েনিয়াং ও ইইয়াং, পশ্চিমে লোউদি, দক্ষিণে শিয়াংথান ও যুজৌ, পূর্বে চিয়াংশির য়িচুন ও পিংশিয়াং অবস্থিত। ২০১০ সালের আদমশুমারি অনুযায়ী, ছাংশায় ৭০,৪৪,১১৮ বাসিন্দা বসবাস করে, যা প্রদেশটির জনসংখ্যার ১০.৭২%। শহরটি ছাং-চু-থান (Chang-Zhu-Tan) মহাপৌরপুঞ্জের অংশ বিশেষ।
"ছাংশা" নামের উৎপত্তি অজানা। সর্বপ্রথম খ্রিস্টপূর্ব ১১শ শতকে এই নামটির উল্লেখ পাওয়া যায়, চৌ রাজবংশের রাজা ছেংয়ের শাসনামলে: ছাংশা এলাকার একজন সামন্ত "ছাংশা নরম-খোলের কচ্ছপ" () নামে এক প্রকার নরম-খোলবিশিষ্ট কচ্ছপ চৌ রাজার কাছে উপহার হিসেবে প্রেরণ করে। ২য় শতাব্দীতে ইতিহাসবিদ ইং শাও লেখেন যে ছিন সাম্রাজ্য ঐ এলাকাকে তার আগেকার নাম হিসেবে ধারাবাহিকভাবে ছাংশা নামে অভিহিত করে।
ছাংশা সড়কপথ, নদীপথ, রেলপথ, এবং বিমানপথের সাথে ভালোভাবে সংযুক্ত, এবং শিল্পকারখানা, পর্যটক এবং পরিসেবা খাতের জন্য একটি আঞ্চলিক সংযোগস্থল।
শিয়াং নদী হল ছাংশার প্রধান নদী এবং লিউইয়াং, লাওতাও, ছিনশু, ও লাওতাও এর প্রধান কিছু উপনদী। উত্তর ছাংশার শিয়ানিং বন্দর থেকে পণ্য আভ্যন্তরীণ ও আন্তর্জাতিকভাবে পরিবহন করা হয়।
নকশালবাড়ি সমষ্টি উন্নয়ন ব্লক

নকশালবাড়ি সমষ্টি উন্নয়ন ব্লক হল ভারতের পশ্চিমবঙ্গ রাজ্যের দার্জিলিং জেলার অন্তর্গত শিলিগুড়ি মহকুমার একটি প্রশাসনিক বিভাগ। ব্লকটি বাগডোগরা ও নকশালবাড়ি থানার অধীন এবং ব্লকের সদর নকশালবাড়িতে অবস্থিত। উত্তর বাগডোগরা হল এই ব্লকের একমাত্র জনগণনা নগরী। নকশালবাড়ি সমষ্টি উন্নয়ন ব্লকটি নেপাল সীমান্তবর্তী এলাকায় অবস্থিত।
নকশালবাড়ি . অক্ষ-দ্রাঘিমাংশে সমুদ্রপৃষ্ঠ থেকে গড় ১৫২ মিটার (৫০১ ফুট) উচ্চতায় অবস্থিত। ব্লকের আয়তন ১৮১.৫১ বর্গ কিলোমিটার।
মাটিগাড়া সমষ্টি উন্নয়ন ব্লকটি একটি জনগণনা নগরী ও ৬টি গ্রাম পঞ্চায়েত এলাকা নিয়ে গঠিত। এই ব্লকের অন্তর্গত গ্রাম পঞ্চায়েতগুলি হল: নকশালবাড়ি, নিম্ন বাগডোগরা, উচ্চ বাগডোগরা, গোঁসাইপুর, হাতিঘিসা ও মণিগ্রাম এবং জনগণনা নগরটি হল উত্তর বাগডোগরা।
২০১১ সালের জনগণনা অনুযায়ী, নকশালবাড়ি সমষ্টি উন্নয়ন ব্লকের সামগ্রিক জনসংখ্যা ১৬৫,৫২৩। এর মধ্যে ৯৭,৭১৭ জন গ্রামবাসী এবং ৬৭,৮০৬ জন শহরবাসী। মোট জনসংখ্যার মধ্যে ৮৫,০৫৪ জন পুরুষ এবং ৮০,৪৬৯ জন নারী। এছাড়া ব্লকের মোট জনসংখ্যার ৪৪,৩২৮ জন তফসিলি জাতি এবং ৩২,৩৮৮ জন তফসিলি উপজাতি তালিকাভুক্ত।
২০১১ সালের জনগণনা অনুযায়ী, নকশালবাড়ি সমষ্টি উন্নয়ন ব্লকের মোট সাক্ষর জনসংখ্যা ১১০,৬৬৩। এর মধ্যে ৬২,২৭০ জন পুরুষ এবং ৪৮,৩৯৩ জন নারী।
পানিটাঙ্কি

পানিটাঙ্কি হল পশ্চিমবঙ্গের দার্জিলিং জেলায় ভারত-নেপাল সীমান্তে অবস্থিত একটি ছোটো গ্রাম। এই গ্রামটি নেপালের কাঁকড়ভিটা সীমান্ত চৌকির কাছে অবস্থিত।
পিটার মারে-রাস্ত

পিটার মারে রাস্ত (জন্ম ১৯৪১) একজন বিটিশ রসায়নবিদ, যিনি বর্তমানে ক্যামব্রিজ বিশ্ববিদ্যালয়ে কর্মরত। রসায়নে তার কাজের পাশাপাশি, তিনি উন্মুক্ত প্রবেশাধিকার ও উন্মুক্ত উপাত্ত সমর্থনের জন্যে সুপরিচিত।
পিটার বুশহ্যাম স্কুল এবং অক্সফোর্ডের বেলিওল কলেজের শিক্ষার্থী ছিলেন। পিএইচডি অর্জনের পর তিনি স্টার্লিং বিশ্ববিদ্যালয়ে রসায়ন লেকচারার হিসেবে যোগ দেন। সে সময়ে তিনি বিশ্ববিদ্যালয়টির এবং অ্যান্ড্রু স্টুয়ার্ট আবাসিক হলের প্রথম তত্ত্বাবধায়ক ছিলেন। ১৯৮২ সালে তিনি গ্ল্যাক্সো গ্রুপ রিসার্চে দলে আণবিক গ্রাফিকসের প্রধান হিসেবে যোগ দিতে গ্রীনফোর্ডে চলে যান। এখানে তিনি কম্পিউটেশনাল রসায়ন এবং পরবর্তীকালে প্রোটিনে গঠন নির্ধারণ নিয়ে কাজ করেন।
১৯৯৬ সাল থেকে ২০০০ সাল পর্যন্ত তিনি নটিংহাম বিশ্ববিদ্যালয়ের ফার্মেসি বিভাগের অধ্যাপক ছিলেন। এখানেই তিনি আণবিক বিজ্ঞানের ভার্চুয়াল স্কুল গড়ে তোলেন। বর্তমানে তিনি ক্যামব্রিজ বিশ্ববিদ্যালয়ের আণবিক ইনফরমেটিক্সের "রিডার এমিরেটাস" সম্মাননাপ্রাপ্ত এবং ক্যামব্রিজের চার্চিল কলেজের সিনিয়র গবেষক ফেলো।
তার গবেষণা মূলত বিজ্ঞান গবেষণা প্রকাশিত তথ্যের স্বয়ংক্রিয় বিশ্লেষনধর্মী এবং ভার্চুয়াল কমিউনিটি তৈরি করা নিয়ে আবর্তিত। উদাহরণস্বরূপ গ্লোবালয়েড নেটওয়ার্ক একাডেমির ভার্চুয়াল স্কুল অব নেচারাল সায়েন্সেস এবং সেম্যান্টিক ওয়েব উল্লেখ করা যায়। মার্কআপ ভাষার উন্নয়নে তিনি তার সহকর্মী হেনরি রেপা একসাথে কাজ করেছেন। বিশেষ করে রাসায়নিক মার্কআপ ভাষায় তাদের অবদান অস্বীকার্য। তিনি উন্মুক্ত তথ্যের প্রচারে কাজ করে যাচ্ছেন এবং ওপেন জ্ঞান আন্তর্জাতিকের উপদেষ্টা পর্ষদের সদস্য। তিনি উন্মুক্ত বৈজ্ঞানিক উপাত্তের নিয়মাবলী বিষয়ে রচিত প্যান্টন প্রিন্সিপালের একজন সহলেখক। ২০০৫ সালে আরো কিছু রসায়নবিদদের সাথে মিলে তিনি ব্লু ওবেলিস্ক গড়ে তোলেন।
মারে রাস্ত বৈজ্ঞানিক গবেষণা বিনামূল্যে সহজলোভ্য করে তোলার কাজে নিয়োজিত থাকায় অধিক পরিচিত। তিনি এলসেভিয়ারের মতো বৈজ্ঞানিক প্রকাশনা সংস্থার বৈজ্ঞানিক প্রকাশনার সূক্ষ্ম নিয়ম নিয়ে কঠোরভাবে সমালোচনা করেন। এই নিয়মের অধীনে, কোন নিবন্ধ লেখক এলসেভিয়ারকে নিবন্ধ বিনামূল্যে সকলের জন্য প্রকাশে অর্থ দিলে এলসেভিয়ার সেই লেখা পুনরায় প্রকাশে বাধা দিতো।  এছাড়াও পিটার মারে রাস্তে প্রিডেটরি বৈজ্ঞানিক প্রকাশনা নিয়েও বিভিন্ন সময় বক্তব্য রেখেছেন।
পূর্ব চর মটুয়া ইউনিয়ন

পূর্ব চর মটুয়া বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার পশ্চিমাংশে পূর্ব চর মটুয়া ইউনিয়নের অবস্থান। এ ইউনিয়নের দক্ষিণে ও পূর্বে কালাদরপ ইউনিয়ন, উত্তরে চর মটুয়া ইউনিয়ন এবং পশ্চিমে আণ্ডারচর ইউনিয়ন অবস্থিত।
পূর্ব চর মটুয়া ইউনিয়ন নোয়াখালী সদর উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
নোয়াখালীর প্রাচীনত ধর্মীয় প্রতিষ্ঠান দারুল উলুম ইসলামিয়া চর মটুয়া। যা সকলের মাঝে নোয়াখালী চর মটুয়া মাদরাসা নামেই প্রসিদ্ধ। এটি অত্র ইউনিয়ন নয় শুধু এই জেলার প্রাচীন ও প্রসিদ্ধ দীনি শিক্ষা কেন্দ্র। যা প্রতিষ্ঠা করেন মাও. আহমদ উল্লাহ
অশ্বদিয়া ইউনিয়ন

অশ্বদিয়া বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার পূর্বাংশে অশ্বদিয়া ইউনিয়নের অবস্থান। এ ইউনিয়নের উত্তরে নিয়াজপুর ইউনিয়ন, পশ্চিমে নোয়াখালী পৌরসভা ও নোয়াখালী ইউনিয়ন, দক্ষিণে নোয়াখালী ইউনিয়ন এবং পূর্বে কবিরহাট উপজেলার ধানসিঁড়ি ইউনিয়ন ও সুন্দলপুর ইউনিয়ন অবস্থিত।
অশ্বদিয়া ইউনিয়ন নোয়াখালী সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
নিয়াজপুর ইউনিয়ন

নেয়াজপুর বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
নোয়াখালী সদর উপজেলার পূর্বাংশে নিয়াজপুর ইউনিয়নের অবস্থান। এ ইউনিয়নের পশ্চিমে নোয়াখালী পৌরসভা, দক্ষিণে অশ্বদিয়া ইউনিয়ন ও কবিরহাট উপজেলার নরোত্তমপুর ইউনিয়ন, পূর্বে কবিরহাট উপজেলার নরোত্তমপুর ইউনিয়ন এবং উত্তরে বেগমগঞ্জ উপজেলার শরীফপুর ইউনিয়ন অবস্থিত।
এইচ এম বাহাদুর হোসেন।
জনপ্রিয় বাজার হলো কাশেম বাজার ও দানামিয়ার বাজার
নিয়াজপুর ইউনিয়ন নোয়াখালী সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
চর জব্বর থানা

চর জব্বর থানা বাংলাদেশের নোয়াখালী জেলার অন্তর্গত সুবর্ণচর উপজেলার একটি থানা।
সুবর্ণচর উপজেলার ৮টি ইউনিয়নের প্রশাসনিক কার্যক্রম চর জব্বর থানার আওতাধীন।
আকিদাতুত তাহাবি

আল আকীদা আত-তাহাবিয়া বা আল আক্বীদাহ আত-তহাউইয়া () হল দশম শতাব্দীর মিশরীয় ধর্মতত্ত্ববিদ ও হানাফী আলেম আবু জাফর আহমাদ ইবন মুহাম্মাদ আল তহাবী লিখিত সুন্নিদের ধর্মবিশ্বাস বিষয়ক একটি বিখ্যাত গ্রন্থ। বেশকয়েকজন মুসলিম ব্যাখ্যাকারক এই বইটির ব্যাখ্যা লিখেছেন। যেমন - কাজী ইসমাঈল ইবন ইব্রাহীম আল-শায়বানী (মৃত্যু ৬২৯ হিজরি), আবু হাফস সিরাজ আল-দীন আল-গজনবী (মৃত্যু ৭৭৩ হিজরি), ইবন আবীল ইয আল-হানাফি (মৃত্যু ৭৯২ হিজরি), আবদুল গনি আল মাইদানী (মৃত্যু ১২৯৮ হিজরি), আব্দুল্লাহ আল-হাররী (মৃত্যু ১৪২৯ হিজরি)। এটি আহলুস সুন্নাহর বিশ্বাস বিষয়ক ১০৫ টি গুরুত্বপূর্ণ বিষয়ের তালিকা নিয়ে গঠিত।.
বইটি সুন্নি বিশ্বাসের বিভিন্ন দিক উল্লেখ করে, যেগুলোর মধ্যে রয়েছে,
মিনিক্লিপ

মিনিক্লিপ একটি বিনামূল্যে অনলাইন গেম ওয়েবসাইট। এটি ২০০১ সালে চালু করা হয়েছিল। বৈচিত্রপূর্ণ বিশাল গেম সংগ্রহের জন্য এটি সুপরিচিত। এটি বিশ্বের বৃহত্তম বেসরকারী মালিকানাধীন অনলাইন গেমিং ওয়েবসাইট। এটি ২০০১ সালে £ ৪০,০০০ বাজেটে রবার্ট স্মল এবং টিহান প্রেসবি (যিনি আর কোম্পানির সাথে নেই) দ্বারা শুরু হয়েছিল।
২০১৫ সালে, টেনসেন্ট মিনিক্লিপ এস এ. এর সংখ্যাগরিষ্ঠ অংশ কিনে নেয়।
ডিসেম্বর ২০১৬ সালে, আইওএস, অ্যান্ড্রয়েড এবং উইন্ডোজ ডিভাইসগুলিতে মিনিক্লিপের মোবাইল গেম ১ বিলিয়ন ডাউনলোড অতিক্রম করেছে।
মিনিক্লিপে আইওএস, অ্যান্ড্রয়েড, সিমবিয়ান এবং উইন্ডোজ ফোনের অনেক মোবাইল গেম রয়েছে। অনেক অ্যাপ্লিকেশন গেমের মধ্যে যেমন ৮ বল পুল, গ্রাভিটি গাই, ব্লুন্স টাওয়ার ডিফেন্স, প্লেগ ইনকর্পোরেটেড, বেরি রাশ, আগার ডট আইও, ডাইপ ডট আইও, হেড বল 2 উল্লেখযোগ্য।
১৪ই ফেব্রুয়ারি, ২০১৭, মিনিক্লিপ তাদের প্রথম এক্সবক্স ওয়ান, ব্যক্তিগত কম্পিউটার এবং প্লেস্টেশন৪ এ খেলার সুবিধাসহ একটি গেম এমএক্স নাইট্রো মুক্তি দেয়।
ডিরেক্টরি অব ওপেন অ্যাক্সেস জার্নাল্‌স

উন্মুক্ত প্রবেশাধিকার জার্নাল ডিরেক্টরি (ডোয়াজ) ( DOAJ) হলো একটি ওয়েবসাইট যা উন্মুক্ত প্রবেশাধিকার জার্নাল তালিকা প্রকাশ করে এবং উন্মুক্ত প্রবেশাধিকারের জন্য পরিকাঠামো সেবা (IS4OA) কর্তৃক রক্ষণাবেক্ষণকৃত হয়ে থাকে। প্রকল্পটি উন্মুক্ত প্রবেশাধিকার জার্নাল বলতে সেইসব বৈজ্ঞানিক ও পাণ্ডিত্যপূর্ণ জার্নালগুলিকেই বোঝায় যেগুলি পিয়ার রিভিউ অনুশীলন করার মাধ্যমে বা সম্পাদকীয় গুণমান নিয়ন্ত্রণ করার মাধ্যমে উচ্চ গুণমান সম্পন্ন হয় এবং "যেগুলি একটি অনুদান ব্যবস্থা ব্যবহার করে যা প্রবেশাধিকারের জন্য পাঠক বা তার প্রতিষ্ঠানের কাছ থেকে কোনো অর্থ গ্রহণ করে না"। যেকোনো জার্নাল ডোয়াজের উপভুক্ত হতে হলে বুদাপেস্ট ওপেন এক্সেস ইনিশিয়েটিভের নির্ধারিত উন্মুক্ত প্রবেশাধিকারের সংজ্ঞায় উল্লিখিত স্বত্বগুলি পাঠককে প্রদান করতে হবে; সেগুলি হলো "পাঠ করা, ডাউনলোড করা, অনুলিপি করা, বিতরণ করা, ছাপা, খোঁজা বা সম্পূর্ণ নিবন্ধগুলিকে সরাসরি লিংক করা"। ডোয়াজের লক্ষ্য হলো "উন্মুক্ত প্রবেশাধিকারযুক্ত বৈজ্ঞানিক ও পাণ্ডিত্যপূর্ণ জার্নালগুলির প্রচার ও সহজে ব্যবহার করার সুবিধা বাড়ানো ও তার মাধ্যমে এগুলির ব্যবহার ও প্রভাব বৃদ্ধি"।
মার্চ ২০১৫ অনুযায়ী, ডোয়াজ-এর তথ্যাধারে ১০ হাজারের অধিক জার্নালের তালিকা রয়েছে। ২০১২ সালে, প্রতিদিন গড়ে চারটি জার্নাল এর তালিকায় যুক্ত হয়েছে। মে ২০১৬ সালে, ডোয়াজ ঘোষণা করে যে, প্রায় ৩৩০০ টি জার্নাল তাদের তালিকা থেকে অপসারণ করা হয়েছে, তালিকায় থাকা বিষয়বস্তুর নির্ভরযোগ্যতা বৃদ্ধির লক্ষ্যে। বাদ দেয়া জার্নালসমূহ পুনরায় অন্তর্ভুক্ত হবার জন্য একটি বর্তমান প্রক্রিয়া অনুযায়ী আবেদন করতে পারবে। ২৫শে অক্টোবর ২০১৮ অনুযায়ী, এই তালিকায় ১২,১৯৫টি জার্নাল অন্তর্ভুক্ত রয়েছে।
বুদাপেস্ট ওপেন এক্সেস ইনিশিয়েটিভের পর ওপেন সোসাইটি ইন্সটিটিউট মুক্ত প্রবেশাধিকার সম্পর্কিত বিভিন্ন প্রকল্পের জন্য অনুদান প্রদান করে, এটি ছিল তার মধ্যে একটি। ২০০২ সালে পাণ্ডিত্যপূর্ণ যোগাযোগের উপর প্রথম নর্ডিক কনফারেন্সে ডোয়াজের পরিকল্পনা করা হয়। ডোয়াজের গঠন ও পরিচালনা করার জন্য লুন্ড বিশ্ববিদ্যালয় নির্বাচিত হয়। ২০১৩ সাল পর্যন্ত লুন্ড বিশ্ববিদ্যালয় এটির দায়িত্বে ছিল, এরপর উন্মুক্ত প্রবেশাধিকারের জন্য পরিকাঠামো সেবা (IS4OA) এই দায়িত্ব গ্রহণ করে।
ক্যারোলিন সাটন ও আলমা সোয়ান, দুজন উন্মুক্ত প্রবেশাধিকার প্রচারক, ২০১২ সালে যুক্তরাজ্যে একটি অ-বাণিজ্যিক দাতব্য সংস্থা হিসেবে উন্মুক্ত প্রবেশাধিকারের জন্য পরিকাঠামো সেবা (IS4OA) গঠন করেন। এটি ডোয়াজ ও ওপেন সাইটেসনস কর্পাস, দুটির‌ই পরিচালনা করে।
যেতে নাহি দিব

"যেতে নাহি দিব" রবীন্দ্রনাথ ঠাকুর রচিত একটি কবিতা। এই কবিতাটি "সোনার তরী" কাব্যগ্রন্থের অন্তর্গত। মূল বাংলা কবিতাটিতে ১৭৬টি পঙ্‌ক্তি রয়েছে। এর ইংরেজি অনুবাদটি সংক্ষিপ্ত, এবং তাতে ১৬টি পঙ্‌ক্তি রয়েছে।
পূজার ছুটির পরে কবি (বা কথক) তার কর্মস্থলে ফিরে যেতে প্রস্তুত। তাকে নিয়ে যাওয়ার জন্য দুয়ারে গাড়ি প্রস্তুত। ভৃত্যগণ ব্যস্ত হয়ে জিনিসপত্র গোছাচ্ছে। গৃহিণীর চোখ অশ্রুসজল। কবি তার গৃহিণীকে বললেন "তবে আসি", গৃহিণী কিছু না বলে মাথা নত করে চোখের জল গোপন করলেন। কবি তার চার বছরের কন্যার কাছে গিয়ে বিদায় জানালেন, কিন্তু এই শিশু তাকে চমকে দিয়ে বললো "যেতে আমি দিব না তোমায়"। কবি বুঝতে পারলেন না এত ছোট মেয়ে এই ভাবে কথা বলার শক্তি কোথায় পেল।
ইযহারুল হক

ইযহারুল হক (, বাংলাঃ সত্য উন্মোচন) হল রহমাতুল্লাহ কিরানবীর লেখা একটি বই। এটি আরবী ভাষায় ১৮৬৪ সালে ছয় খণ্ডে লেখা হয়েছিল। পরে এটি অনুদিত হয়েছে ইংরেজি, তুর্কি, উর্দু এবং বাংলা ভাষায়। এটি সমসাময়িক খ্রিস্টান ধর্মপ্রচারক কার্ল গট্টলিয়েব ফেন্ডার কর্তৃক আরবি ভাষায় রচিত "মিজানুল হক" (সত্যের ভারসাম্য) নামক ইসলাম বিরোধী বইয়ের জবাব হিসেবে রচিত হয়েছিল।
কিরানবী পশ্চিমা বাইবেলীয় সমালোচনা এবং ধর্মতত্ত্বীয় উৎসগুলো ব্যবহার করেছেন। তার বইয়ে সাধারণত নিচের ব্যক্তিদের কাজসমূহ থেকে উদ্ধৃতি রয়েছে।
এই বইটি যেসব বিষয়ের উল্লেখ রয়েছে-
বিশেষ ভারপ্রাপ্ত কর্মকর্তা

বিশেষ ভারপ্রাপ্ত কর্মকর্তা (ইংরেজিতে অফিসার অন স্পেশাল ডিউটি এবং যা সংক্ষেপে ওএসডি নামে অধিক প্রচলিত) হল দক্ষিণ এশীয় (বাংলাদেশ, ভারত ও পাকিস্তান) সিভিল সার্ভিসের একজন কর্মকর্তা।
বাংলাদেশ ও পাকিস্তানে ওএসডি বলতে দায়িত্ব হীন কর্মকর্তাকে বুঝানো হয়, তিনি হতে পারেন কোন পদায়নের জন্য অপেক্ষমাণ বা অপরাধের দায়ে বহিষ্কৃত বা দায়িত্ব থেকে অব্যাহতিপ্রাপ্ত। এ ধরনের কর্মকর্তাদের সচিবালয়ের জনপ্রশাসন মন্ত্রণালয়ে প্রতিদিন হাজির দিয়ে, নির্দিষ্ট জায়গায় বসে দাপ্তরিক সময় পার করত হয়। কর্মকর্তারা বেতন, ভাতা, গাড়িসহ সব ধরনের সরকারি সুবিধাই পান। পান না শুধু দায়িত্ব। তাই তাদের অফিসের নির্দিষ্ট সময়ে সচিবালয়ে এসে হাজিরা দিতে হয় জনপ্রশাসন মন্ত্রণালয়ে। এদের বসতে হয় লাইব্রেরিতে। লাইব্রেরিই তাদের অফিস কক্ষ। কেউ যদি কোনও ওএসডি কর্মকর্তাকে খুঁজতে সচিবালয়ে আসেন তাহলে তাকে সচিবালয়ের লাইব্রেরিতে আসতে হবে, বা কোনও ক্যান্টিনে।
হলদিয়া বিধানসভা কেন্দ্র

হলদিয়া (বিধানসভা কেন্দ্র) ভারতের পশ্চিমবঙ্গ রাজ্যের পূর্ব মেদিনীপুর জেলার একটি বিধানসভা কেন্দ্র। ভারতের সীমানা পুনর্নির্ধারণ কমিশনের নির্দেশিকা অনুসারে, সুতাহাটা বিধানসভা কেন্দ্রটি বন্ধ হয়ে যায় এবং ২০১১ সালে হলদিয়া বিধানসভা কেন্দ্র অস্তিত্ব লাভ করে। এই কেন্দ্রটি তফসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২০৯ নং হলদিয়া (এসসি) বিধানসভা কেন্দ্রটি হলদিয়া পৌরসভা এবং সুতাহাটা সমষ্টি উন্নয়ন ব্লক এর অন্তর্গত। 
হলদিয়া বিধানসভা কেন্দ্রটি ৩০ নং তমলুক লোকসভা কেন্দ্রের অন্তর্গত।
 পশ্চিমবঙ্গ বিধানসভা নির্বাচন, ২০১১ <br> পূর্ব মেদিনীপুর জেলার তালিকা 
! style="background-color:#E9E9E9;text-align:left;" width=225 |প্রার্থী 
! style="background-color:#E9E9E9;text-align:right;" |আসন জয়ী 
! style="background-color:#E9E9E9;text-align:right;" |আসন পরিবর্তন
২০১৮ কমনওয়েলথ গেমসে ভারত

ভারত ৪ থেকে ১৫ এপ্রিল ২০১৮তে, গোল্ড কোস্ট, অস্ট্রেলিয়া তে আয়োজিত, ২০১৮ কমনওয়েলথ গেমস এ অংশগ্রহণ করে। এটা ছিল ভারতের কমনওয়েলথ গেমসে অষ্টাদশবারের অংশগ্রহণ।২৬টি স্বর্ণ পদক সমেত মোট ৬৬টি পদক জয় করে তৃতীয় স্থানে থেকে ভারত  টুর্নামেন্ট সমাপ্ত করে। ২০১০ সালের ভারতে আয়োজিত গেমসের পরে, এটিই ভারতের সর্ব শ্রেষ্ঠ ফলাফল।
বাক জেলা

বাক জেলা (, ) আফগানিস্তানের খোস্ত প্রদেশের উত্তর অংশে অবস্থিত একটি জেলা। ভৌগোলিক অবস্থান অনুযায়ী জেলাটির সীমানা পশ্চিমে সাবারি জেলা, পাক্তিয়া প্রদেশ ও জাজি মাইদান জেলা, পূর্বে পাকিস্তান এবং দক্ষিণে তেরে জায়ি জেলা ঘিরে রেখেছে। ২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১৯,৬০০ জন এর মত। জেলাটির কেন্দ্রীয় এলাকার নাম হচ্ছে বাকের নামক গ্রাম, যেটি দক্ষিণাঞ্চলের তেরে জায়ি এর জেলা সীমান্তের কাছে অবস্থান করছে।
থাইরয়েড ক্যান্সার

থাইরয়েড ক্যান্সার হল একরকমের ক্যান্সার যা থাইরয়েড গ্রন্থির কলা থেকে বিকশিত হয়। এটি এমন একটি রোগ যার ফলে কোষের সংখ্যা বেড়ে যায় এবং শরীরের অন্যান্য অংশে ছড়িয়ে পড়ার সম্ভাবনা থাকে | এর লক্ষণ হল ঘাড়ের দিকে ফোলাভাব থাকা । অন্যান্য স্থান থেকে ছড়িয়ে পরেও থাইরয়েডে ক্যান্সার ঘটতে পারে, যার ক্ষেত্রে এটি থাইরয়েড ক্যান্সার হিসাবে শ্রেণীবদ্ধ নয়।
ঝুঁকির কারণের মধ্যে রয়েছে অল্প বয়সে রেডিয়েশন এক্সপোজার (বিকিরণের প্রকাশ), থাইরয়েডের বৃদ্ধি, এবং পারিবারিক ইতিহাস । এর চারটি প্রধান ধরন আছে - পেপিলারি থাইরয়েড ক্যানসার, ফলিকুলার থাইরয়েড ক্যানসার, মজ্জা থাইরয়েড ক্যানসার, এবং এনাপ্লাস্টিক থাইরয়েড ক্যানসার। রোগ নির্ণয় প্রায়শই আল্ট্রাসাউন্ড এবং সূক্ষ্ম সুচ শ্বাসাঘাতের উপর নির্ভর করে । লক্ষণ ছাড়া এবং রোগের জন্য স্বাভাবিক ঝুঁকিতে পরা মানুষের স্ক্রিনিং বাঞ্ছনীয় নয়।
চিকিৎসা বিকল্পসমূহের মধ্যে আছে অস্ত্রোপচার, বিকিরণ চিকিৎসা (তেজস্ক্রিয় আয়োডিন দিয়ে), কেমোথেরাপি, থাইরয়েড হরমোন, উদ্দিষ্ট থেরাপি এবং সতর্কতার সাথে অপেক্ষা করা। সার্জারির মাধ্যমে থাইরয়েডের অংশ বা পুরো থাইরয়েড অপসারণ করার দরকাত হতে পারে । পাঁচ বছরের বেঁচে থাকার হার মার্কিন যুক্তরাষ্ট্রে ৯৮%।
বিশ্বব্যাপী ২০১৫ সালের ৩২ লক্ষ মানুষের থাইরয়েড ক্যান্সার হয়েছে। ২০১২ সালে, ২৯০০০ নতুন রোগ হয়েছিল। এটি সাধারণত ৩৫ এবং ৬৫ বয়সের মধ্যে ঘটে। নারী পুরুষদের তুলনায় আরো বেশি প্রভাবিত হয়। এশিয়ান বংশধর যারা, তারা সাধারণত বেশি প্রভাবিত হয়। গত কয়েক দশকের মধ্যে হার বেড়েছে যা ভাল সনাক্তকরণের কারণ বলে মনে করা হয়। ২০১৫ সালে এর ফলে ৩১,৯০০ মৃত্যুর হয়।
মুন্না (চলচ্চিত্র)

মুন্না হল ২০০৭ সালে মুক্তিপ্রাপ্ত একটি তেলুগু অ্যাকশনধর্মী চলচ্চিত্র। এই ছবিটির পরিচালনা করেন বংশী পৈডিপল্লি এবং প্রযোজনা করেন দিল রাজু। ছবিতে মুখ্য ভূমিকায় অভিনয় করেন প্রভাস ও ইলিয়ানা ডি'ক্রুজ এবং অন্যান্য গুরুত্বপূর্ণ ভূমিকায় অভিনয় করেন প্রকাশ রাজ, কোট শ্রীনিবাস রাও ও রাহুল দেব। পোস্ট-প্রোডাকশনের বাহুল্যের জন্য ছবিটির মুক্তি বেশ কয়েকবার স্থগিত হয়ে গিয়েছিল। অবশেষে ২০০৭ সালের ২৭ এপ্রিল ছবিটি মুক্তি পায়।
"মুন্না" ছবিটি "বগবত: এক জঙ্গ" শিরোনামে হিন্দিতে, "বেত্রি তিরুমগন" শিরোনামে তামিলে এবং একই শিরোনামে মালয়ালমে ডাব করা হয়। পরে এই ছবিটিই বাংলাদেশে "আমার চ্যালেঞ্জ" নামে পুনর্নির্মিত হয় এবং তাতে মুখ্য চরিত্রে অভিনয় করেন শাকিব খান ও সাহারা। পাকিস্তানে এই ছবিটিকে নিষিদ্ধ ঘোষণা করা হয়েছিল।
কলেজ ছাত্র মুন্না (প্রভাস) মাফিয়া ডন তথা সারা শহরের ত্রাস কাকাকে (প্রকাশ রাজ) শেষ করে দিতে চায়। কাকার উপর মুন্নার একটি ব্যক্তিগত আক্রোশ রয়েছে। মুন্না নিজে কাকারই পরিত্যক্ত সন্তান। মুন্নার মাকে (কাবেরী) কাকা বিক্রি করে দিতে চেয়েছিল। শুধু তাই নয়, মুন্নার মা ও ছোটো বোনের মৃত্যুর কারণও এই কাকাই। শ্রীনিবাস রাও (কোট শ্রীনিবাস রাও) নামে এক সৎ রাজনীতিবিদ কাকার অপকীর্তিগুলি ফাঁস করার আপ্রাণ চেষ্টা করতে গিয়ে খুন হয়ে যান। এদিকে মুন্নার সহপাঠিনী নিধি (ইলিয়েনা ডি’ক্রুজ) মুন্নার প্রেমে পড়ে যায়। শহরের আরেক ডন আত্মা (রাহুল দেব) কাকার বিরোধী। সে মুন্নাকে নিজের দলে যোগ দেওয়ার প্রস্তাব দেয়। কিন্তু মুন্না তার প্রস্তাব প্রত্যাখ্যান করে। কাকার দলের সঙ্গে মারপিটে বারবার মুন্না জিততে শুরু করে এবং সেই সঙ্গে দুই পক্ষের মনস্তাত্ত্বিক টানাপোড়েন শুরু হয়। কাকার দ্বিতীয়া স্ত্রী (সুকন্যা), ছেলে ও মেয়ে কাকাকে ছেড়ে মুন্নার পক্ষ অবলম্বন করে। এরপর মুন্নার সবচেয়ে ঘনিষ্ঠ বন্ধুর মৃত্যু সহ একাধিক ঘটনার পর মুন্না জানতে পারে, আসলে আত্মা প্রথম থেকেই কাকার হয়ে কাজ করে আসছিল। আত্মার দৃঢ় সমর্থকেরাও জানত না যে সে কাকার হয়েই কাজ করে। তাদের মধ্যে দু’জন আত্মাকে একটি কারখানায় খুন করার পরিকল্পনা করে। ঠিক সেই সময় আত্মা কাকা ও মুন্না দু’জনেরই বিরুদ্ধাচারণ করে ওঠে। কাকা বিশ্বাসঘাতকতার শাস্তি দিতে আত্মাকে হত্যা করে। এদিকে সব প্রতিপত্তি খুইয়ে কাকাও আত্মহত্যা করতে বাধ্য হয়। এইভাবে মুন্না কাকার উপর প্রতিশোধ নিতে সক্ষম হয়।
২০০৭ সালের ২৭ এপ্রিল "মুন্না" ছবিটি মুক্তি পায়।
নিউজ ওয়েবসাইট "আইডল ব্রেইন" এই ছবিটিকে ৩/৫ রেট দেয়। এই ওয়েবসাইটে প্রভাসের অভিনয়ের প্রশংসা করা হলেও সামগ্রিক ভাবে ছবিটির নেতিবাচক সমালোচনাই করা হয়েছে। অপর এক নিউজ ওয়েবসাইট "ফুলহাইড" ছবিটিকে উত্তেজনা-অনুসন্ধানকারীদের দর্শনযোগ্য বলে উল্লেখ করে। "সিনেগোর.কম" ছবিটিকে ২.৭৫/৫ রেট দেয় এবং নিষ্প্রাণ ও দেখার অনুপযুক্ত বলে চিহ্নিত করে। "তেলুগু সিনেমা" ছবিটিতে ২.৫/৫ রেট দেয় এবং ছবিটির বিনোদন মূল্য, নায়ক-নায়িকার প্রণয় সম্পর্কটি উপস্থাপনার দুর্বলতা ও অতিরিক্ত অ্যাকশন দৃশ্যের নেতিবাচক সমালোচনা করে।
"মুন্না" ছবির ছয়টি গানে সুরারোপ করেন হ্যারিস জয়রাজ। বিশ্ব, কন্ডিকোন্ডা, অনন্ত শ্রীরাম ও ভাস্করভটল গানগুলি রচনা করেন। এই ছবির সাউন্ডট্র্যাক সমালোচকদের প্রশংসা অর্জনে সক্ষম হয়। "মনসা" গানটি বিপুল জনপ্রিয়তা অর্জন করে। হ্যারিস জয়রাজ এই ছবিতে সংগীত পরিচালনা করে ২০০৭ সালে তেলুগু চলচ্চিত্রের শ্রেষ্ঠ সংগীত পরিচালক বিভাগে ফিল্মফেয়ার পুরস্কারের জন্য মনোনীত হন।
"মনসা" গানটির জন্য সাধনা সরগম তেলুগু ছবিতে শ্রেষ্ঠ নেপথ্য গায়িকা বিভাগে ফিল্মফেয়ার পুরস্কার জয় করেন।
চরবাটা ইউনিয়ন

চরবাটা বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
চরবাটা ইউনিয়নের আয়তন ৪২.৪৫ বর্গ কিলোমিটার। 
২০১১ সালের আদমশুমারি অনুযায়ী চরবাটা ইউনিয়নের জনসংখ্যা ২৯,৪৫৭ জন। 
সুবর্ণচর উপজেলার দক্ষিণাংশে চরবাটা ইউনিয়নের অবস্থান। এ ইউনিয়নের পশ্চিমে চর জুবলী ইউনিয়ন, উত্তরে চর আমানউল্যা ইউনিয়ন, পূর্বে চর ক্লার্ক ইউনিয়ন ও পূর্ব চর বাটা ইউনিয়ন এবং দক্ষিণে মেঘনা নদী ও হাতিয়া উপজেলার নলচিরা ইউনিয়ন অবস্থিত।
চরবাটা ইউনিয়ন সুবর্ণচর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী চরবাটা ইউনিয়নের স্বাক্ষরতার হার ৪৩.৫%। এ ইউনিয়নে ২টি কলেজ, ১৩টি প্রাথমিক বিদ্যালয় রয়েছে।
সুবর্ণচর উপজেলা পরিষদ থেকে সিএনজি বা রিকশা যোগে চরবাটা ইউনিয়ন পরিষদ সহজের আসা যায়।
চর ক্লার্ক ইউনিয়ন

চর ক্লার্ক বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
৩নং চরক্লার্ক ইউনিয়নের আয়তন ১২৬.০৮ বর্গ কিলোমিটার।
এ ইউনিয়নের জনসংখ্যা ৯২,৯৩৩ জন।
সুবর্ণচর উপজেলার সর্ব-পূর্বে চর ক্লার্ক ইউনিয়নের অবস্থান। এ ইউনিয়নের দক্ষিণে মোহাম্মদপুর ইউনিয়ন; পশ্চিমে পূর্ব চর বাটা ইউনিয়ন, চর বাটা ইউনিয়ন ও চর আমানউল্যা ইউনিয়ন; উত্তরে কোম্পানীগঞ্জ উপজেলার চর এলাহী ইউনিয়ন এবং পূর্বে সন্দ্বীপ চ্যানেল, চট্টগ্রাম জেলার সন্দ্বীপ উপজেলার উড়িরচর ইউনিয়ন, সন্তোষপুর ইউনিয়ন ও কালাপানিয়া ইউনিয়ন অবস্থিত।
চর ক্লার্ক ইউনিয়ন সুবর্ণচর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
চরবাটা খাসার হাট রাস্তার মাথা থেকে ৫ কিলোমিটার পূর্বে চর ক্লাক ইউনিয়নে গাড়ি পথে আসা যায় এবং করিম বাজার থেকে ৩ কিলোমিটার পশ্চিমে ও গাড়ি পথে আসা যায়।
সুলতান মোহাম্মদ মনসুর আহমেদ

সুলতান মোহাম্মদ মনসুর আহমেদ (জন্ম: ১ জানুয়ারি ১৯৫১) একজন বাংলাদেশী রাজনীতিবিদ। তিনি বাংলাদেশ আওয়ামীলীগের কেন্দ্রীয় সাংগঠনিক সম্পাদক ছিলেন। এছাড়াও ডাকসুর ভিপি ছিলেন তিনি।
মনসুর ১৯৫১ সালের ১ জানুয়ারি তৎকালীন পাকিস্তানের পূর্ববঙ্গের সিলেট জেলার মৌলভীবাজার মহকুমার কুলাউড়া থানায় জন্মগ্রহণ করেন। তিনি মৌলভীবাজার সরকারি উচ্চবিদ্যালয়, সিলেট এম সি কলেজ ও ঢাকা বিশ্ববিদ্যালয়ে অধ্যয়ন করেন।
সিলেট এম সি কলেজে পড়াকালীন সুলতান মনসুরের রাজনৈতিক জীবন শুরু হয়। তিনি সেসময় ছাত্রলীগের রাজনীতির সাথে যুক্ত হন। তবে আশির দশকে সারা বাংলাদেশে ছাত্রলীগের নেতৃত্বের জন্য পরিচিতি লাভ করেন এই নেতা। তিনি স্বাধীন বাংলাদেশে ছাত্রলীগের একমাত্র এমন সভাপতি যিনি ঢাকা বিশ্ববিদ্যালয় ছাত্র সংসদের ভিপি’ও ছিলেন।
পঁচাত্তরের কালো অধ্যায় বলে পরিচিত ১৯৭৫’র ১৫ আগস্ট জাতির জনক বঙ্গবন্ধু শেখ মুজিবুর রহমানের হত্যাকাণ্ডের পরে যে কয়জন এর প্রতিবাদে সরব হন তাদের মধ্যে সুলতান মনসুর একজন। বাংলাদেশ আওয়ামীলীগের রাজনীতিবিদ হিসেবে পরিচিত থাকলেও বর্তমানে তিনি বাংলাদেশের নবগঠিত রাজনৈতিক জোট জাতীয় ঐক্যফ্রন্টের একজন প্রথম সারির সক্রিয় নেতা।
সুলতান মনসুর ২০১৮ সালের একাদশ জাতীয় সংসদ নির্বাচনে জাতীয় ঐক্যফ্রন্টের মনোনয়নে ধানের শীষ প্রতীক নিয়ে মৌলভীবাজার-২ আসনে প্রতিদ্বন্দ্বিতা করে ৭৯ হাজার ৭শত ৪২ ভোট পেয়ে সংসদ সদস্য নির্বাচিত হন।
চর ওয়াপদা ইউনিয়ন

চর ওয়াপদা বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
চর ওয়াপদা ইউনিয়ন পরিষদ এর আয়তন ৬৪.১৪ বর্গ কিলোমিটার।
সুবর্ণচর উপজেলার সর্ব-পশ্চিমে চর ওয়াপদা ইউনিয়নের অবস্থান। এ ইউনিয়নের পূর্বে চর জুবলী ইউনিয়ন ও চর জব্বর ইউনিয়ন; উত্তরে নোয়াখালী সদর উপজেলার কালাদরপ ইউনিয়ন; পশ্চিমে লক্ষ্মীপুর জেলার রামগতি উপজেলার চর পোড়াগাছা ইউনিয়ন, চর রমিজ ইউনিয়ন ও চর গাজী ইউনিয়ন এবং দক্ষিণে মেঘনা নদী, হাতিয়া উপজেলার চর কিং ইউনিয়ন ও সুখচর ইউনিয়ন অবস্থিত।
চর ওয়াপদা ইউনিয়ন সুবর্ণচর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
থানার হাট বাজার
চর জুবলী ইউনিয়ন

চর জুবলী বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
চর জুবলী ইউনিয়নের আয়তন ৮৯.৬০ বর্গ কিলোমিটার। 
২০১১ সালের আদমশুমারি অনুযায়ী চর জুবলী ইউনিয়নের জনসংখ্যা ৪৭,৬৬৩ জন। 
সুবর্ণচর উপজেলার মধ্যাংশে চর জুবলী ইউনিয়নের অবস্থান। এ ইউনিয়নের পূর্বে চর বাটা ইউনিয়ন, চর আমানউল্যা ইউনিয়ন, উত্তর পৃর্বে চর ওয়াপদা ইউনিয়ন, উত্তরে চর জব্বর ইউনিয়ন; পশ্চিমে লক্ষ্মীপুর জেলার রামগতি উপজেলার চর রমিজ ইউনিয়ন ও চর গাজী ইউনিয়ন এবং দক্ষিণে মেঘনা নদী ও হাতিয়া উপজেলার হরিণী ইউনিয়ন অবস্থিত।
চর জুবলী ইউনিয়ন সুবর্ণচর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। ১০ টি মৌজা নিয়া অত্র ইউনিয়ন এর প্রশাসনিক কাঠামো গঠিত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী চর জুবলী ইউনিয়নের স্বাক্ষরতার হার ৩৪.৫%। এ ইউনিয়নে ১৭টি প্রাথমিক বিদ্যালয় রয়েছে।
প্রাথমিক বিদ্যালয়
সু্বর্ণচর উপজেলা পরিষদ থেকে সিএনজি বা রিকশা যোগে চর জুবলী ইউনিয়ন পরিষদে সহজে আসা যায়। 
খাল ও নদীর তালিকা
হাট-বাজারের তালিকা
বর্তমান পরিষদ
চর আমানউল্যা ইউনিয়ন

চর আমানউল্যা বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
২৯.৯০ বর্গ কিলোমিটার
১৯৭৬৫ জন
মহিলা ৮৮৫২ জন
পুরুষ ১০৯১৩ জন।প্রতি বর্গকিলোমিটারে প্রায় ৩৬৫ জন বসবাস করে।
সুবর্ণচর উপজেলার মধ্যমাংশে চর আমানউল্যা ইউনিয়নের অবস্থান। এ ইউনিয়নের পূর্বে চর ক্লার্ক ইউনিয়ন, উত্তরে চর ওয়াপদা ইউনিয়ন ও পশ্চিমে চর জুবলী ইউনিয়ন এবং দক্ষিণে চর বাটা ইউনিয়ন ও পৃর্ব চর বাটা ইউনিয়ন অবস্থিত।
চর আমানউল্যা ইউনিয়ন সুবর্ণচর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
১/ কাটাবুনিয়া 
২/ চর আমানউল্যাহ 
৩/ চর বজলুল করিম 
৪/ নয়াপাড়া
৫/ সাতাইশদ্রোন
এই ইউনিয়নের শতকরা ৩৫ জন/// শিক্ষিত এখানে সাক্ষরতার হার ৩৮শতাংশ...
‌‌‍‍.সাতাইশদ্রোণ সরকারি প্রাথমিক বিদ্যালয়
• চর আমানউল্লাহ উচ্চ বিদ্যালয়
• চর আমানউল্লাহ আদর্শ উচ্চ বিদ্যালয়
• থানার হাট উচ্চ বিদ্যালয়
• থানার হাট দাখিল মাদ্রাসা 
• কাটাবুনিয়া সরকারি প্রাথমিক বিদ্যালয়
১/ হালিম বাজার 
২/ বগার বাজার 
৩/ দাসের হাট 
৪/ বৈরাগী বাজার 
৫/ কুকিজ মার্কেট 
৬/ বাবুল মার্কেট
হোসেন আহমেদ দুলাল ( প্যানেল )
পূর্ব চর বাটা ইউনিয়ন

পূর্ব চর বাটা বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
পূর্ব চর বাটা ইউনিয়নের আয়তন ৫০.৭০ বর্গ কিলোমিটার। 
২০১১ সালের আদমশুমারি অনুযায়ী পূর্ব চর বাটা ইউনিয়নের জনসংখ্যা ৩৫,৭২৩ জন। 
সুবর্ণচর উপজেলার দক্ষিণাংশে পূর্ব চর বাটা ইউনিয়নের অবস্থান। এ ইউনিয়নের উত্তরে ও পশ্চিমে চর বাটা ইউনিয়ন উত্তরে চর আমানউল্যা ইউনিয়ন এবং দক্ষিণে ও পূর্বে চর ক্লার্ক ইউনিয়ন অবস্থিত।
পূর্ব চর বাটা ইউনিয়ন সুবর্ণচর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী পূর্ব চর বাটা ইউনিয়নের স্বাক্ষরতার হার ৩৬.৫%। এ ইউনিয়নে ১টি স্কুল ও কলেজ, ৪টি মাধ্যমিক বিদ্যালয়, ২টি মাদ্রাসা এবং ৯টি প্রাথমিক বিদ্যালয় রয়েছে।
স্কুল ও কলেজ
মাদ্রাসা
মাধ্যমিক বিদ্যালয়
প্রাথমিক বিদ্যালয়
সুবর্ণচর উপজেলা থেকে থেকে বাস বা সিএনজি যোগে খাসের হাট অথবা লন্ডনি চৌরাস্তা হয়ে আনছারমিয়ার হাট বাজার আসলেই পূর্ব চর বাটা ইউনিয়ন পরিষদ কমপ্লেক্স দেখা যাবে। 
হাট-বাজারের তালিকা
বর্তমান পরিষদ
মোহাম্মদপুর ইউনিয়ন, সুবর্ণচর

মোহাম্মদপুর বাংলাদেশের নোয়াখালী জেলার অন্তর্গত সুবর্ণচর উপজেলার একটি ইউনিয়ন।
মোহাম্মদপুর ইউনিয়নের আয়তন ১২৫.৯৮ বর্গ কিলোমিটার।
২০১১ সালের আদমশুমারি অনুযায়ী মোহাম্মদপুর ইউনিয়নের জনসংখ্যা ২৯,৭৩৮ জন।
সুবর্ণচর উপজেলার সর্ব-দক্ষিণে মোহাম্মদপুর ইউনিয়নের অবস্থান। এ ইউনিয়নের উত্তরে চর ক্লার্ক ইউনিয়ন, পশ্চিমে মেঘনা নদী ও লক্ষ্মীপুর জেলার রামগতি উপজেলার চর গাজী ইউনিয়ন, দক্ষিণে সন্দ্বীপ চ্যানেল ও হাতিয়া উপজেলার চর ঈশ্বর ইউনিয়ন এবং পূর্বে চট্টগ্রাম জেলার সন্দ্বীপ উপজেলার কালাপানিয়া ইউনিয়ন অবস্থিত।
মোহাম্মদপুর ইউনিয়ন সুবর্ণচর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চর জব্বর থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এ ইউনিয়নের গ্রামগুলো হলো:
২০১১ সালের আদমশুমারি অনুযায়ী মোহাম্মদপুর ইউনিয়নের স্বাক্ষরতার হার ২৬.৫%। এ ইউনিয়নে ১টি কলেজ এবং ৯টি প্রাথমিক বিদ্যালয় রয়েছে।
সুবর্ণচর উপজেলা থেকে থেকে বাস বা সিএনজি যোগে সহজেই মোহাম্মদপুর ইউনিয়ন পরিষদ কমপ্লেক্সে আসা যাবে।
বর্তমান পরিষদ
দিনকানা

দিনকানা একটি আবাসিক পাখি। এরা স্বভাবে নিশাচর। এদের গড় ওজন ৭৮ গ্রাম এবং দৈর্ঘ্যে ৩৩ সেন্টিমিটার পর্যন্ত হয়ে থাকে। পাখিটির ইংরেজি নাম লার্জ টেইলড নাইটজার। বৈজ্ঞানিক নাম "Caprimulgus macrurus". উড়ন্ত পোকামাকড়-মথ ইত্যাদি এদের প্রধান খাবার।
দিনকানা পাখি ফাল্গুন-জৈষ্ঠ্য মাসে ডিম দেয় ও ছানা তোলে। এরা বাসা বাঁধে না। বাগানের ভেতরে ঝরা পাতার ওপর ২ টি ডিম পাড়ে এবং ১৮ দিনে তা দিয়ে ছানা ফোটায়। প্রয়োজনে এরা মুখে পুরে ডিম-ছানা স্থানান্তর করতে পারে। রাতে এদের ডাকে লোকালয় মুখরিত থাকে।
দিনকানা পাখিটি দক্ষিণ হিমালয় পর্বতমালার পাদদেশে , পূর্ব দক্ষিণ এশিয়া, দক্ষিণ পূর্ব এশিয়া এবং উত্তর অস্ট্রেলিয়ায় পাওয়া যায়।
এবং অস্ট্রেলিয়া, বাংলাদেশ, ভুটান, ব্রুনেই, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, পাপুয়া নিউ গিনি, ও ফিলিপাইন, সিঙ্গাপুর, থাইল্যান্ড, পূর্ব তিমুর এবং ভিয়েতনামের পাখিটিকে দেখা যায়।
সুন্দলপুর গ্যাসক্ষেত্র

সুন্দলপুর গ্যাসক্ষেত্র বাংলাদেশের একটি প্রাকৃতিক গ্যাসক্ষেত্র। ২০১১ সালে এই গ্যাসক্ষেত্র আবিষ্কৃত হয়। ২০১০ সালের ডিসেম্বর মাস থেকে নোয়াখালির কোম্পানিঞ্জের সুন্দলপুর গ্যাসক্ষেত্রের খনন কাজ শুরু হয়৷ ২০১১ সালের মার্চে অনুসন্ধান শেষ হলেও, তখন কিছু জটিলতার কারণে কূপে গ্যাসের চাপ পরীক্ষা করা যায়নি৷ ২০১১ সালের ১৭ আগস্ট বুধবার সকালে ওই কূপে গ্যাসের দেখা মেলে৷ ১ হাজার ৪০০ মিটার গভীরে গ্যাসের স্তর নিশ্চত হয়৷ জানা যায়, এই কূপ থেকে বছরে ১০ থেকে ১২ মিলিয়ন ঘনফুট গ্যাস পাওয়া যাবে৷
২০ এপ্রিল, ২০১৭ সুন্দলপুর গ্যাসক্ষেত্রর ২ নম্বর কূপ থেকে গ্যাস উত্তোলন শুরু হয়। এটি পরিচালনা করছে বাপেক্স।
আমাদি ইউনিয়ন

আমাদি ইউনিয়ন বাংলাদেশের খুলনা জেলার কয়রা উপজেলার অন্তর্গত একটি ইউনিয়ন।
আমাদি ইউনিয়নে ৯টি ওয়ার্ড রয়েছে।
আমাদি ইউনিয়ন এর আয়তন ১০২৫৫ একর।
আমাদি ইউনিয়নের উত্তরে চাঁদখালী ইউনিয়ন, দক্ষিণে কয়রা নদী, পূর্বে মহেশ্বরীপুর ইউনিয়ন এবং পশ্চিমে কপোতাক্ষ নদ অবস্থিত।
আমাদী ইউনিয়নের দক্ষিণ সীমান্তে কয়রা নদী, পশ্চিমে কপোতাক্ষ নদ এবং পূর্ব দিকে শিবসা নদী অবস্থিত।
জুবিন নৌটিয়াল

জুবিন নৌটিয়াল (; জন্ম: ১৪ জুন ১৯৮৯) একজন ভারতীয় প্লেব্যাক গায়ক এবং অভিনয়শিল্পী। তিনি বজরঙ্গি ভাইজানের "জিন্দেগি কুছ তো বাতা (রিপ্রাইজ)" গানের জন্য 8 তম মির্চি মিউজিক অ্যাওয়ার্ডে বর্ষসেরা আসন্ন পুরুষ কণ্ঠশিল্পী পুরস্কৃত হন। এছাড়াও তিনি জি বিজনেস অ্যাওয়ার্ডসে রাইজিং মিউজিক্যাল স্টার অ্যাওয়ার্ড (2015) জিতেছেন। 2022 সালে তিনি IIFA প্লেব্যাক সিঙ্গার অফ দ ইয়ার মেল পুরস্কার পেয়েছেন। এরপর থেকে তিনি বিভিন্ন ভারতীয় ভাষায় চলচ্চিত্রের জন্য গান রেকর্ড করেছেন, প্রধানত হিন্দি, এবং নিজেকে ভারতের অন্যতম প্রধান গায়ক হিসেবে প্রতিষ্ঠিত করেছেন।
জুবিন নটিয়াল একজন ভারতীয় গায়ক, অভিনয়শিল্পী , ইন্ডি-পপ এবং প্লেব্যাক গায়ক। ২০১৪ সালে বলিউড চলচ্চিত্র 'এক মুলাকাত নাফি কে সাথ' -এ গানের মাধ্যমে তার অভিষেক হয়।
জুবিন নৌটিয়াল 14 জুন 1989 সালে দেরাদুনের একটি ব্রাহ্মণ পরিবারে জন্মগ্রহণ করেন। তার বাবা রাম শরণ নটিয়াল, উত্তরাখণ্ডের একজন ব্যবসায়ী এবং রাজনীতিবিদ এবং তার মা, নীনা নটিয়াল একজন ব্যবসায়ী এবং গৃহিণী। তার ছোট বন্ধুর নাম অভয় শঙ্কর। গানের প্রতি বাবার ভালোবাসা পেয়ে তিনি চার বছর বয়সে সঙ্গীতের প্রতি ঝোঁক দেখিয়েছিলেন। তিনি দেরাদুনের সেন্ট জোসেফ একাডেমি থেকে অষ্টম শ্রেণী পর্যন্ত স্কুলে পড়াশোনা করেন। তারপরে, তিনি দেরাদুনের ওয়েলহাম বয়েজ স্কুলে তার স্কুলের পড়াশোনা চালিয়ে যান, যেখানে তিনি আনুষ্ঠানিকভাবে একটি বিষয় হিসাবে সঙ্গীত অধ্যয়ন করেন এবং শাস্ত্রীয় সঙ্গীতে একটি ভিত্তি তৈরি করেন। তিনি গিটার, পিয়ানো, হারমোনিয়াম এবং ড্রামের মতো যন্ত্র বাজানোও শিখেছিলেন। 18 বছর বয়সে, জুবিন তার নিজ শহর দেরাদুনে একজন গায়ক হিসেবে সুপরিচিত ছিলেন। তিনি অনেক ইভেন্টে লাইভ পারফর্ম করেছেন এবং বিভিন্ন দাতব্য সংস্থাকে তার সমর্থন দিয়েছেন । 
স্কুলের পড়া শেষ করার পর, তিনি 2007 সালে মুম্বাই চলে যান এবং মিথিবাই কলেজে যোগ দেন। তিনি সঙ্গীতের প্রশিক্ষণ এবং ভারতীয় চলচ্চিত্রের সঙ্গীত দৃশ্যকল্প অন্বেষণ অব্যাহত রাখেন। এক সময় এ.আর. রহমান তার কণ্ঠের গুণমানের প্রশংসা করেছিলেন এবং পরামর্শ দিয়েছিলেন যে তিনি ভারতীয় সঙ্গীত শিল্পে প্রবেশের আগে আরও কয়েক বছর তার কণ্ঠের উপর কাজ চালিয়ে যেতে এবং অন্বেষণ চালিয়ে যান। রহমানের পরামর্শ গ্রহণ করে, নটিয়াল তার নিজ শহরে ফিরে আসেন এবং তার স্কুল শিক্ষিকা মিসেস বন্দনা শ্রীবাস্তবের অধীনে প্রশিক্ষণ নিতে থাকেন। তিনি তার গুরু মিস্টার সামন্তের কাছ থেকে হিন্দুস্তানি শাস্ত্রীয় সঙ্গীতে অতিরিক্ত সঙ্গীত শিক্ষা গ্রহণ করেন। তিনি চার বছর সঙ্গীতে তার দক্ষতাকে উপযুক্ত করতে, বিভিন্ন সঙ্গীতজ্ঞদের সাথে ভ্রমণ এবং বাজানোয় কাটিয়েছেন এবং ছান্নুলাল মিশ্রের কাছ থেকে হালকা শাস্ত্রীয় শিখতে বেনারসে ভ্রমণ করেছেন। তিনি চেন্নাইয়ের একটি সঙ্গীত একাডেমিতে পাশ্চাত্য সঙ্গীতের প্রশিক্ষণও নিয়েছিলেন যেখানে তিনি প্রবীণ গিটারিস্ট প্রসন্নের অধীনে অধ্যয়নের সুযোগ পেয়েছিলেন।
তিনি হিন্দি সিনেমায় গান গেয়েছেন। "দ্য হামমা সংগ", "লোক সফর", "হামনাভা মেরে", " সামান্দার মে", "মেরি আশিকি", " চিঠি", "যা হামছে যুদা হো কে", প্রভৃতি তার গান। তিনি অন্যান্য ভাষাতেও গান গেয়েছেন।
বাগালী ইউনিয়ন

বাগালী ইউনিয়ন বাংলাদেশের খুলনা জেলার কয়রা উপজেলার অন্তর্গত একটি ইউনিয়ন।
বাগালী ইউনিয়ন এর আয়তন ১১৯৮৫ একর। বাগালী ইউনিয়ন এর পূর্বে মহেশ্বরীপুর ইউনিয়ন, দক্ষিণে মহারাজপুর ইউনিয়ন, পশ্চিমে কপোতাক্ষ নদী -ওপারে সাতক্ষীরা জেলার আশাশুনি উপজেলার আনুলিয়া ইউনিয়ন, উত্তরে ও কপোতাক্ষ নদী -ওপারে আমাদী ইউনিয়ন।
প্রাথমিক বিদ্যালয়ঃ
১. চটকাতলা সরকারী প্রাথমিক বিদ্যালয়
২. বগা পশ্চিমপাড়া সরকারী প্রাথমিক বিদ্যালয়
৩. বগা পূর্বপাড়া সরকারী প্রাথমিক বিদ্যালয়
৪. বারোপোতা-চটকাতলা সরকারী প্রাথমিক বিদ্যালয়ে
৫. ফতেকাটি সরকারী প্রাথমিক বিদ্যালয়
৬. বাঁশখালী সরকারী প্রাথমিক বিদ্যালয়
৭. মালীখালী সরকারী প্রাথমিক বিদ্যালয়
৮. বামিয়া ঠাকুরের চক সরকারী প্রাথমিক বিদ্যালয়
৯. বাগালী ১২ নং সরকারী প্রাথমিক বিদ্যালয়
মাধ্যমিক বিদ্যালয়ঃ
১. বাঁশখালী মাধ্যমিক বিদ্যালয় 
২. বামিয়া মাধ্যমিক বিদ্যালয় 
৩. মালীখালী নিম্ম মাধ্যমিক বালিকা বিদ্যালয়
৪. বগা সপ্তগ্রাম মাধ্যমিক বিদ্যালয় 
৫. লালুয়া বাগালী এম এম মাধ্যমিক বিদ্যালয় 
মাদ্রাসাঃ
১. ঘুগরাকাটি ফাজিল মাদ্রাসা
১০. গাজীনগর সরকারী প্রাথমিক বিদ্যালয়
কয়রা ইউনিয়ন, কয়রা

কয়রা ইউনিয়ন বাংলাদেশের খুলনা জেলার কয়রা উপজেলার অন্তর্গত একটি ইউনিয়ন।
কয়রা ইউনিয়ন এর আয়তন ৮২৫০ একর। কয়রা ইউনিয়নের উত্তরে মহারাজপুর ইউনিয়ন, খুলনা, দক্ষিণে উত্তর বেদকাশী ইউনিয়ন এবং কপোতাক্ষ নদ ও তার ওপরে রয়েছে সাতক্ষীরা জেলার শ্যামনগর উপজেলার অন্তর্গত গাবুরা ইউনিয়ন, পূর্বদিকে শাকবাড়িয়া নদী ও তৎসংলগ্ন সুন্দরবন, পশ্চিমে কপোতাক্ষ নদ এবং তার ওপারে সাতক্ষীরা জেলার শ্যামনগর উপজেলা।
ছোট দেউলিয়া, বড় দেউলিয়া, কুটুমখালী ও কয়রা খাল।
কপোতাক্ষ নদ ও শাকবাড়ীয়া নদী।
গোবরা দাখিল মাদ্রাসা।
মহারাজপুর ইউনিয়ন, কয়রা

মহারাজপুর ইউনিয়ন বাংলাদেশের খুলনা জেলার কয়রা উপজেলার অন্তর্গত একটি ইউনিয়ন।
মহারাজপুর ইউনিয়ন এর আয়তন ১০৪৭৪ একর।
জাকারিয়া শিক্ষা নিকেতন মাধ্যমিক বিদ্যালয়
উত্তর বেদকাশী ইউনিয়ন

উত্তর বেদকাশী ইউনিয়ন বাংলাদেশের খুলনা জেলার কয়রা উপজেলার অন্তর্গত একটি ইউনিয়ন। আয়তনের দিক থেকে এই ইউনিয়ন কয়রা উপজেলার সবচেয়ে ছোট। সুন্দরবনের কোলঘেঁষা, রাজা প্রতাপাদিত্য ও খালাস খাঁর স্মৃতিবিজড়িত এই ইউনিয়নটি বিভিন্ন কারণে কয়রার মধ্যে খুবই সুপরিচিত। 
উত্তর বেদকাশী ইউনিয়ন এর আয়তন ৫৫৪৪ একর। এটি কয়রা উপজেলার ক্ষুদ্রতম ইউনিয়ন।
এই ইউনিয়ন নিন্মলিখিত গ্রাম নিয়ে গঠিত:
কপোতাক্ষ নদী ও শাকবাড়ীয়া নদী ৷
হাট-বাজার
বৃক্ষমেলা
দক্ষিণ বেদকাশী ইউনিয়ন

দক্ষিণ বেদকাশী ইউনিয়ন বাংলাদেশের খুলনা জেলার কয়রা উপজেলার অন্তর্গত একটি ইউনিয়ন।
এটি হলো খুলনা বিভাগের তথা খুলনা জেলার দক্ষিণে সুন্দরবনের আগে প্রতিষ্ঠিত মানব বসতির শেষ সীমানা।সুন্দরবন আর বঙ্গোপসাগর এর কাছে সুবিধাজনক অবস্থানে থাকে এই এলাকার অপার সম্ভাবনা রয়েছে নিকট ভবিষ্যতে।এই এলাকা কে কেন্দ্র করে হয়তো বন্দর লিংক চালু হতে পারে।বর্তমানে এখানে প্রধান সমস্যা হলো টেকসই বাঁধ না থাকা।যদিও অবশেষে টেকসই বাঁধ এর জন্যে বড় প্রকল্প এর কাজ শুরু হতে যাচ্ছে সেনাবাহিনীর তত্ত্বাবধানে।এছাড়া এখানে একটি পর্যটন কেন্দ্র স্থাপনের কাজ চলছে।
দক্ষিণ বেদকাশী ইউনিয়ন এর আয়তন ৫৯৭১ একর। ১৯৭৩ খ্রিষ্টাব্দে উত্তর বেদকাশী ইউনিয়নের থেকে আলাদা হয়ে দক্ষিণ বেদকাশী ইউনিয়ন গঠিত হয়। দক্ষিণ বেদকাশী ইউনিয়নের তিন দিক নদী ও সুন্দরবন পরিবেষ্টিত। ইউনিয়নটি কয়রা উপজেলার সর্ব দক্ষিণে এবং শেষ প্রান্তে অবস্থিত। এর দক্ষিণে পূর্ব-পশ্চিম দিক বরাবর বয়ে গেছে আড়পাঙ্গাশিয়া নদী, উত্তরে শাকবাড়িয়া নদী ও তৎসংলগ্ন সুন্দরবন এবং উত্তর বেদকাশী ইউনিয়ন, পূর্বে শাকবাড়িয়া নদী ও তৎসংলগ্ন সুন্দরবন, পশ্চিমে কপোতাক্ষ নদ যার অপরতীরে সাতক্ষীরা জেলার শ্যামনগর উপজেলা অবস্থিত।